pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับทีม พม. One Home จ.น่าน และ จ.บึงกาฬ เร่งช่วยเหลือ 2 ครอบครัวผู้ด้อยโอกาสและประสบปัญหาทางสังคม
วันพุธที่ 26 ธันวาคม 2561
รมว.พม. กําชับทีม พม. One Home จ.น่าน และ จ.บึงกาฬ เร่งช่วยเหลือ 2 ครอบครัวผู้ด้อยโอกาสและประสบปัญหาทางสังคม
รมว.พม. กําชับทีม พม. One Home จ.น่าน และ จ.บึงกาฬ เร่งช่วยเหลือ 2 ครอบครัวผู้ด้อยโอกาสและประสบปัญหาทางสังคม
วันนี้ (26 ธ.ค. 61) เวลา 08.30 น. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 147/2561 เพื่อรับทราบปัญหาทางสังคมที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้บริหารและผู้แทนจากหน่วยงานที่เกี่ยวข้องเข้าร่วมประชุม พร้อมทั้งการประชุมทางไกลผ่านระบบ VDO Conference ร่วมกับหน่วยงานสังกัดกระทรวง พม. ในพื้นที่ทั่วประเทศ
พลเอก อนันตพร กล่าวว่า จากกรณีหญิงวัย 24 ปี ป่วยเป็นโรคออทิสติกตั้งแต่กําเนิด และโรคลมชัก ไม่สามารถช่วยเหลือตัวเองได้ อาศัยอยู่เพียงลําพังกับผู้เป็นพ่อที่ต้องรับภาระดูแลลูกคนเล็กวัยกําลังเรียนอีก 1 คน ด้านผู้เป็นแม่ได้แยกทางกัน ครอบครัวมีฐานะยากจน ที่จังหวัดน่าน และกรณีหญิงรายหนึ่งป่วยเป็นวัณโรคปอด ร่างกายผอมซูบ นอนป่วยติดเตียง ไม่สามารถช่วยเหลือตัวเองได้ ต้องใส่เครื่องช่วยหายใจตลอดเวลา โดยอาศัยอยู่กับสามีที่ทํางานหารายได้จุนเจือครอบครัวเพียงคนเดียว อีกทั้งยังต้องรับภาระดูแลลูกชายอีก 1 คน ครอบครัวมีฐานะยากจน ไม่มีเงินเพียงพอสําหรับค่ารักษาพยาบาล ที่จังหวัดบึงกาฬ นั้น ได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.น่าน และ พมจ.บึงกาฬ พร้อมทีม พม. One Home ลงพื้นที่เยี่ยมบ้านเพื่อตรวจสอบข้อเท็จจริงและประเมินทางสังคมของทั้งสองครอบครัว เพื่อให้การช่วยเหลือในเบื้องต้นตามภารกิจของกระทรวง พม. พร้อมมอบเครื่องอุปโภคบริโภคที่จําเป็นและเงินสงเคราะห์เพื่อบรรเทาความเดือดร้อน การให้คําปรึกษาแนะนําเพื่อขอรับสิทธิสวัสดิการที่พึงได้รับตามกฎหมาย และการประกอบอาชีพแก่ครอบครัวเพื่อสร้างรายได้ที่มั่นคงในระยะยาวต่อไป อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด และการศึกษาของเด็กทั้ง 2 คนอย่างต่อเนื่อง
พลเอก อนันตพร กล่าวเพิ่มเติมว่า นอกจากนี้ ทีม พม. One Home ทั้งสองจังหวัด ซึ่งประกอบด้วยหน่วยงานสังกัดกระทรวง พม. และหน่วยงานที่เกี่ยวข้องในพื้นที่ ได้หารือร่วมกันเพื่อหาแนวทางช่วยเหลือดูแลในเรื่องการจัดสวัสดิการสังคมที่เหมาะสมแก่ครอบครัวทั้งสอง เพื่อพัฒนาคุณภาพชีวิตที่ดีอย่างมั่นคงในระยะยาว ทั้งนี้ หากประชาชนพบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม สายด่วน 1300 บริการฟรี 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้อง เพื่อดําเนินการช่วยเหลืออย่างเต็มที่ต่อไป
รัฐบาลไทย-ข่าวทำเนียบรัฐบาล-รมว.ทส. ให้การต้อนรับเอกอัครราชทูตสหภาพยุโรปประจำประเทศไทย
วันอังคารที่ 19 พฤศจิกายน 2562
รมว.ทส. ให้การต้อนรับเอกอัครราชทูตสหภาพยุโรปประจําประเทศไทย
รมว.ทส. ให้การต้อนรับเอกอัครราชทูตสหภาพยุโรปประจําประเทศไทย
รมว.ทส. ให้การต้อนรับเอกอัครราชทูตสหภาพยุโรปประจําประเทศไทย
วันที่ 18 พฤศจิกายน 2562 เวลา 14.00น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นายปีร์กะ ตาปีโอละ เอกอัครราชทูตสหภาพยุโรปประจําประเทศไทย และคณะ ในโอกาสเข้าเยี่ยมคารวะและหารือในประเด็นเรื่องการเปลี่ยนแปลงสภาพภูมิอากาศ การสนับสนุนโครงการการส่งเสริมการผลิตและการบริโภคที่ยั่งยืน การจัดการขยะและขยะพลาสติกของประเทศไทย และการเจรจาจัดทําความตกลง FLEGT VPA ณ ห้องรับรอง ชั้น 20อาคารกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-“บิ๊กอู๋” เปิดศูนย์ OSS 24 ชั่วโมง “ย้ำ” ไม่ขยายเวลา
วันศุกร์ที่ 23 มีนาคม 2561
“บิ๊กอู๋” เปิดศูนย์ OSS 24 ชั่วโมง “ย้ํา” ไม่ขยายเวลา
รมว.แรงงาน ปรับแผนศูนย์ OSS ลดขั้นตอน เพิ่มเวลา เพิ่มช่องทาง จัดชุดปฏิบัติการ 24 ชั่วโมง ที่กระทรวงแรงงาน เพื่อให้แล้วเสร็จทันกําหนด เน้นย้ํา ไม่ขยายเวลาอย่างแน่นอน
พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน แถลงข่าวการเปิดบริการศูนย์บริการเบ็ดเสร็จ (OSS) การจัดทําทะเบียนประวัติและขออนุญาตทํางานของแรงงานต่างด้าวสัญชาติกัมพูชา ลาว และเมียนมา 24 ชั่วโมง ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน วันนี้ (23 มี.ค.61) โดย รมว.แรงงาน กล่าวว่า วันที่ 31 มีนาคม 2561 จะครบกําหนดการจัดทําทะเบียนประวัติและขออนุญาตทํางานของแรงงานต่างด้าวสัญชาติกัมพูชา ลาว และเมียนมา ซึ่งในช่วงสัปดาห์สุดท้ายก่อนสิ้นสุดการดําเนินการจะมีแรงงานต่างด้าวเป็นจํานวนมากที่จะเข้ามาดําเนินการที่ศูนย์ OSS ดังนั้น เพื่อเตรียมการรองรับการดําเนินการดังกล่าว ให้เป็นไปด้วยความเรียบร้อย ให้แล้วเสร็จตามระยะเวลาที่กําหนด
กระทรวงแรงงาน ได้ปรับแผนการดําเนินการศูนย์ OSS ดังนี้ 1) ลดขั้นตอน โดยแบ่งต่างด้าวออกเป็น 2 กลุ่ม คือ กลุ่มที่ 1 พิสูจน์สัญชาติแล้ว ให้มารายงานตัว ตรวจลงตราวีซ่าอยู่ในราชอาณาจักรได้ถึง 31 มีนาคม 2563 และขออนุญาตทํางาน โดยออกใบรับอนุญาตทํางานชั่วคราวถึง 30 มิถุนายน 2561 และให้ไปตรวจสุขภาพ ทําทะเบียนประวัติทํางานให้แล้วเสร็จเพื่อทํางานได้ถึง 31 มีนาคม 2563 กลุ่มที่ 2 ยังไม่พิสูจน์สัญชาติ ให้มาดําเนินการที่ศูนย์ OSS ทุกขั้นตอนภายใน 31 มีนาคม 2561 เพื่อให้อยู่ในราชอาณาจักรและทํางานได้ถึง 31 มีนาคม 2563 ตามขั้นตอน 2) เพิ่มเวลา โดยเพิ่มเวลาการให้บริการตลอด 24 ชั่วโมง ด้วยการจัดชุดปฏิบัติการเป็น 3 ผลัด ในศูนย์ OSS ของจังหวัดที่มีแรงงานต่างด้าวเป็นจํานวนมาก และคาดว่าจะไม่สามารถดําเนินการตามเวลาปกติได้ทันภายในวันที่ 31 มีนาคม 2561 เช่น จังหวัดเชียงราย ราชบุรี ระนอง เป็นตน สําหรับกรุงเทพมหานคร ซึ่งมี 4 ศูนย์ จะเปิดให้บริการตลอด 24 ชั่วโมง ที่กระทรวงแรงงาน บริเวณชั้นล่างอาคารกระทรวงแรงงาน อีก 3 ศูนย์ ที่เพชรเกษม 65, ไอที สแควร์, และตั้งฮั่วเส็ง ธนบุรี จะให้บริการตั้งแต่ เวลา 08.00 - 22.00 น. เริ่มตั้งวันนี้ ถึง 31 มีนาคม 2561 3) เพิ่มช่องทาง โดย อธิบดีกรมการจัดหางาน ออกประกาศกรมการจัดหางาน เรื่อง “กําหนดสถานที่และวิธีการในการยื่นคําขอรายงานตัว เพื่อจัดทําหรือปรับปรุงทะเบียนประวัติและขออนุญาตทํางานของแรงงานสัญชาติกัมพูชา ลาว และเมียนมา” ตามมติคณะรัฐมนตรีเมื่อวันที่ 16 มกราคม 2561 โดยประกาศบังคับใช้ตั้งแต่วันที่ 26 - 31 มีนาคม 2561 โดยสถานที่ยืนคําขอรายงานตัว ได้แก่ สํานักงานจัดหางานกรุงเทพมหานคร พื้นที่ 1-10 สํานักงานจัดหางานจังหวัด นอกจากนี้ยังเพิ่มช่องทางอินเทอร์เน็ตผ่านเว็บไซต์กรมการจัดหางานที่ www.doe.go.th ตั้งแต่วันที่ 26 มีนาคม 2561 เวลา 08.30 น. ถึง วันที่ 31 มีนาคม 2561 เวลา 24.00 น.
“การปรับแผนโดยลดขั้นตอน เพิ่มเวลา เพิ่มช่องทาง จะเพิ่มความสะดวก รวดเร็วในการดําเนินการ ซึ่งกระทรวงแรงงานได้ทํางานอย่างเต็มที่ เพื่อให้แล้วเสร็จตามกําหนด ยืนยันไม่ขยายเวลา ปัจจุบันมีแรงงานต่างด้าว 3 สัญชาติ ที่ต้องดําเนินการที่ศูนย์ OSS จํานวน 1,687,473 คน ดําเนินการแล้ว จํานวน 727,902 คน เหลืออีก 959,571 คน ขอให้นายจ้างเร่งดําเนินการตามสถานที่ หรือ ช่องทางออนไลน์ตามที่กล่าวข้างต้น” รมว.แรงงาน กล่าวในท้ายที่สุด
+++++++++++++++++++
กองเผยแพร่และประชาสัมพันธ์ / ปริยรณ พรหมสาขา ณ สกลนคร ข่าว / สมภพ ศีลบุตร ภาพ
กลุ่มงานประชาสัมพันธ์ กรมการจัดหางาน ข้อมูล / 23 มีนาคม 2561
รัฐบาลไทย-ข่าวทำเนียบรัฐบาล-ธนาคารออมสิน แจงกรณีมิจฉาชีพสวมรอยใช้บัตรประชาชนผู้อื่นเปิดบัญชีเงินฝาก พร้อมดูแลผู้เสียหายอย่างเป็นธรรม
วันเสาร์ที่ 13 มกราคม 2561
ธนาคารออมสิน แจงกรณีมิจฉาชีพสวมรอยใช้บัตรประชาชนผู้อื่นเปิดบัญชีเงินฝาก พร้อมดูแลผู้เสียหายอย่างเป็นธรรม
จากกรณีที่ธนาคารออมสินเป็น 1 ในสถาบันการเงินที่ถูกแก๊งมิจฉาชีพสวมรอยปลอมตัวเหมือนบุคคลในบัตรประชาชนทําการเปิดบัญชีเงินฝากเพื่อใช้ในการหลอกลวงหรือกระทําการอย่างหนึ่งอย่างใดในทางที่ไม่ถูกกฎหมายนั้น
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า จากกรณีที่ธนาคารออมสินเป็น 1 ในสถาบันการเงินที่ถูกแก๊งมิจฉาชีพสวมรอยปลอมตัวเหมือนบุคคลในบัตรประชาชนทําการเปิดบัญชีเงินฝากเพื่อใช้ในการหลอกลวงหรือกระทําการอย่างหนึ่งอย่างใดในทางที่ไม่ถูกกฎหมายนั้น ธนาคารฯ ได้ดําเนินการตรวจสอบทันทีตั้งแต่ได้รับทราบข่าว และอายัดบัญชีไว้ พร้อมทั้งดําเนินการตรวจสอบรายการการฝากเงินถอนเงิน เพื่อเป็นข้อมูลอันจะเป็นประโยชน์สําหรับเจ้าหน้าที่ตํารวจ ซึ่งธนาคารออมสินพร้อมให้ความร่วมมือกับเจ้าหน้าที่ตํารวจที่กําลังติดตามจับกุมตัวคนร้ายอย่างเร่งด่วน
ทั้งนี้ ในส่วนของธนาคารออมสินนั้น ได้มีระเบียบวิธีปฏิบัติการเปิดบัญชีเงินฝากและการยืนยันตัวตนของผู้มาเปิดบัญชีเป็นไปตามมาตรฐานและกฎเกณฑ์ทางราชการ โดยขั้นตอนการดําเนินการให้ลูกค้าแสดงตน ด้วยการแสดงข้อมูลและหลักฐาน ได้แก่ บัตรประจําตัวประชาชน เป็นไปตามประกาศสํานักนายกรัฐมนตรี เรื่อง วิธีการแสดงตนของลูกค้าสถาบันการเงินและผู้ประกอบอาชีพตามประกาศของทางการ ดําเนินการโดยตรวจสอบความถูกต้องของหลักฐานการแสดงตนผ่านเครื่องอ่านบัตร (Smart Card Reader) แล้วตรวจสอบตัวตนของลูกค้ากับบัตรประชาชนที่นํามาเปิดบัญชี หลังจากนั้น ตรวจสอบข้อมูลการแสดงตนของลูกค้าบนใบคําขอเปิดบัญชีว่าตรงกับข้อมูลบนหน้าบัตรประชาชน หลังจากนั้นจึงดําเนินการเปิดบัญชี
“จากกรณีดังกล่าวเครื่องอ่านบัตร Smart Card Reader ได้แสดงข้อมูลปรากฏตามหน้าบัตรประชาชนเท่านั้น คือ หมายเลขบัตรประจําตัวประชาชน ชื่อ-สกุล เพศ อายุ วันเดือนปีเกิด สถานะ ที่อยู่ และภาพถ่ายบุคคลเจ้าของบัตรเท่านั้น มิได้มีข้อมูลยกเลิกหรือแจ้งอายัดบัตรประชาชนแต่อย่างใด ถือเป็นการเข้าถึงข้อมูลที่จํากัด เชื่อว่าจากเหตุการณ์ในครั้งนี้จะนํามาซึ่งความร่วมมือ ระหว่างสถาบันการเงิน กระทรวงมหาดไทย และหน่วยงานที่เกี่ยวข้องให้สถาบันการเงินสามารถเข้าถึงข้อมูลบุคคลได้มากขึ้น เช่น ฐานข้อมูลที่เป็นปัจจุบันที่สุด หรือข้อมูลด้านการอายัด/ยกเลิกบัตร เป็นต้น”นายชาติชาย กล่าว
อย่างไรก็ตาม ปัญหาที่เกิดขึ้น ธนาคารฯ ได้ดําเนินการตรวจสอบเพื่อทราบข้อเท็จจริงตามกฎระเบียบและวิธีปฏิบัติ รวมถึงให้ความร่วมมือกับทางราชการในการดําเนินกรสอบสวนหาผู้กระทําผิด และจะมีการดําเนินการเพื่อหาข้อสรุปที่เหมาะสมและเป็นธรรม เพื่อเยียวยาแก่ผู้เสียหายต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ เร่งดำเนินการแก้หนี้สินเกษตรกรสมาชิก กฟก. ตามมติ ครม. เมื่อ 2 ต.ค. 61
วันพุธที่ 3 ตุลาคม 2561
กระทรวงเกษตรฯ เร่งดําเนินการแก้หนี้สินเกษตรกรสมาชิก กฟก. ตามมติ ครม. เมื่อ 2 ต.ค. 61
กระทรวงเกษตรฯ เร่งดําเนินการแก้หนี้สินเกษตรกรสมาชิก กฟก. ตามมติ ครม. เมื่อ 2 ต.ค. 61 และเตรียมจัดทําแผนพัฒนาอาชีพภายใต้งบ 20 ล้านบาท เพื่อให้เกษตรกรมีรายได้ในการชําระหนี้ตามกําหนดเวลา
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่าตามที่คณะรัฐมนตรีมีมติรับทราบและเห็นชอบเมื่อวันที่ 2 ตุลาคม 2561 ตามที่กระทรวงเกษตรและสหกรณ์ได้เสนอโครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาเกษตรกรอย่างยั่งยืน ระหว่างเกษตรกรลูกหนี้กับธนาคารเพื่อการเกษตรและสหกรณ์การเกษตร (ธ.ก.ส.) โดย ธ.ก.ส. จะปรับโครงสร้างหนี้ให้กับเกษตรกรสมาชิกกองทุนพื้นฟูและพัฒนาเกษตรกรอย่างยั่งยืน (กฟก.) จํานวน 36,605 ราย มูลหนี้ 6,300 ล้านบาท ซึ่งเป็นหนี้ที่เป็นหนี้ไม่ก่อให้เกิดรายได้ (NPLs) ณ วันที่ 31 ธันวาคม 2560 และเป็นหนี้รายละไม่เกิน 2.5 ล้านบาท ด้วยการพักเงินต้นครึ่งหนึ่ง (ร้อยละ 50) และดอกเบี้ยทั้งหมดไว้ก่อน สําหรับเงินต้นอีกครึ่งหนึ่ง (ร้อยละ 50) ให้เกษตรกรทําสัญญาผ่อนชําระตามกรอบเวลาที่ตกลงกัน แต่ไม่เกิน 15 ปี คิดอัตราดอกเบี้ย MRR-3 หรือดอกเบี้ยที่ถูกที่สุด เมื่อเกษตรกรผ่อนชําระหนี้ตามสัญญาใหม่เรียบร้อยแล้ว ดอกเบี้ยที่พักไว้ ธ.ก.ส. จะพิจารณายกให้เกษตรกร ส่วนเงินต้นที่เหลืออีกร้อยละ 50 ให้นํามาปรับโครงสร้างใหม่ภายใต้ดุลพินิจของเจ้าหนี้ที่จะพิจารณาศักยภาพของลูกหนี้แต่ละราย โดยใช้หลักการที่เป็นธรรมและไม่มีผลกระทบต่อภาระของเกษตรกร
นอกจากนี้ กระทรวงเกษตรฯ ได้มอบหมายหน่วยงานในสังกัดที่เกี่ยวข้อง อาทิ กรมส่งเสริมการเกษตร กรมส่งเสริมสหกรณ์ ฯลฯ จัดทําแผนพัฒนาอาชีพแก่เกษตรกรภายใต้งบประมาณ 20 ล้านบาท ซึ่งจะใช้แนวทางการส่งเสริมอาชีพที่ครอบคลุมไปจนถึงแผนการรับซื้อ เพื่อให้เกษตรกรมีรายได้สามารถนํามาชําระหนี้ให้กับเจ้าหนี้ได้ภายในกําหนดเวลาและมีรายได้ในการประกอบอาชีพอย่างยั่งยืน คาดว่าแผนพัฒนาอาชีพดังกล่าวจะแล้วเสร็จภายใน 1 เดือน
“สําหรับเกษตรกรที่เป็นลูกหนี้ธนาคารอื่น ๆ นอกเหนือจากหลักเกณฑ์การแก้ไขปัญหาหนี้สินเกษตรกรสมาชิก กฟก. ที่เป็นลูกหนี้ ธ.ก.ส. ตามที่เสนอ ครม. ไปแล้วนั้น นายกรัฐมนตรีได้มอบหมายให้กระทรวงเกษตรฯ รับมาพิจารณา โดยจะหารือร่วมกับเกษตรกรที่เป็นลูกหนี้ และธนาคารเจ้าหนี้ เพื่อหาทางช่วยเหลือในแนวทางเดียวกับลูกหนี้ ธ.ก.ส. ต่อไป โดยให้รวบรวมหลักการเหตุผลเสนอ ครม. เพื่อพิจารณา และกําชับว่าต้องไม่ให้เสียวินัยทางการเงินการคลังของประเทศด้วย” นายกฤษฎากล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ธอส.ได้คะแนนประเมินผลการดำเนินงาน 4.4810 พร้อมจ่ายโบนัสผ่านพร้อมเพย์
วันศุกร์ที่ 31 มีนาคม 2560
ธอส.ได้คะแนนประเมินผลการดําเนินงาน 4.4810 พร้อมจ่ายโบนัสผ่านพร้อมเพย์
ธอส.ได้คะแนนประเมินผลการดําเนินงาน 4.4810
สํานักงานคณะกรรมการนโยบายรัฐวิสาหกิจ กระทรวงการคลัง ได้แจ้งการอนุมัติจัดสรรกําไรสุทธิประจําปี 2559ธนาคารอาคารสงเคราะห์ (ธอส.) ตามที่คณะกรรมการประเมินผลงานรัฐวิสาหกิจ (PAC) เห็นชอบผลการประเมินประจําปี 2559 ที่ระดับคะแนน 4.4810 ส่งผลให้ธนาคารสามารถจ่ายโบนัสให้พนักงานได้ 6 เท่าของเงินเดือน ทั้งนี้ธนาคารได้โอนเงินโบนัสประจําปี 2559 เข้าบัญชีเงินเดือนของพนักงานที่ผูกไว้กับบริการพร้อมเพย์ เพื่อเป็นการสนับสนุนยุทธศาสตร์ National e-Payment ของรัฐบาลที่ต้องการผลักดันระบบการชําระเงินแบบอิเล็กทรอนิกส์
รัฐบาลไทย-ข่าวทำเนียบรัฐบาล-รมว.พน. เป็นประธานพิธีเปิดโครงการโซลาร์รูฟท็อป
วันศุกร์ที่ 18 พฤศจิกายน 2559
รมว.พน. เป็นประธานพิธีเปิดโครงการโซลาร์รูฟท็อป
พลเอก อนันตพร กาญจนรัตน์ รัฐมนตรีว่าการกระทรวงพลังงาน เป็นประธานในพิธีเปิด “การจ่ายไฟฟ้าจากพลังงานแสงอาทิตย์ จาก Solar Rooftop เข้าสู่ระบบใน อาคารราชการขนาดใหญ่ที่สุดในประเทศไทย”
พลเอก อนันตพร กาญจนรัตน์ รัฐมนตรีว่าการกระทรวงพลังงาน เป็นประธานในพิธีเปิด “การจ่ายไฟฟ้าจากพลังงานแสงอาทิตย์ จาก Solar Rooftop เข้าสู่ระบบใน อาคารราชการขนาดใหญ่ที่สุดในประเทศไทย” ซึ่งเป็นโครงการผลิตไฟฟ้าพลังงานแสงอาทิตย์ในอาคารราชการ ที่ใหญ่ที่สุดในประเทศไทย และเป็นที่หนึ่งของมหาวิทยาลัยในเอเชีย และเป็นที่ 4 มหาวิทยาลัยของโลก ภายใต้ความร่วมมือระหว่าง มหาวิทยาลัยธรรมศาสตร์ และ บริษัท โซลาร์ตรอน จํากัด (มหาชน) โดยมีเป้าหมายผลิตไฟฟ้าให้ได้15 เมกะวัตต์ ภายในปี 2560 ซึ่งโครงการดังกล่าวนับเป็นต้นแบบที่ดีในด้านการพึ่งพาตนเอง ในด้านพลังงาน ซึ่งสอดรับกับนโยบายของกระทรวงพลังงานที่รณรงค์ให้ภาครัฐ เอกชน ชุมชน มีการพัฒนาพลังงานทดแทน เพื่อลดรายจ่าย และสร้างความมั่นคงด้านพลังงานได้ด้วยตัวเอง โดยมี ศ.ดร.สมคิด เลิศไพฑูรย์ อธิการบดีมหาวิทยาลัยธรรมศาสตร์ พร้อมด้วย รศ.นพ.จิตตินัดด์ หะวานนท์ ผู้อํานวยการโรงพยาบาลธรรมศาสตร์เฉลิมพระเกียรติ ศ.ดร.สุรพล นิติไกรพจน์ ประธานคณะกรรมการบริหารโรงพยาบาล นายเชิดพงษ์ สิริวิชช์ ประธานกรรมการ บริษัท โซลาร์ตรอน จํากัด (มหาชน) ให้การต้อนรับ ณ บริเวณโถง ชั้น 1 อาคาร ม.ร.ว.สุวพรรณ สนิทวงศ์ โรงพยาบาลธรรมศาสตร์เฉลิมพระเกียรติ มหาวิทยาลัยธรรมศาสตร์ ศูนย์รังสิต
ในโอกาสนี้ รัฐมนตรีว่าการกระทรวงพลังงาน ยังได้เยี่ยมชมนิทรรศการ การออกบูธ ให้ความรู้เกี่ยวกับการติดตั้งโซลาร์รูฟท็อป และเยี่ยมชมระบบติดตั้งแผงเซลล์แสงอาทิตย์บนหลังคา บริเวณดาดฟ้า อาคารดุลโสภาคย์อีกด้วย
รัฐบาลไทย-ข่าวทำเนียบรัฐบาล-พม. รับมอบอาหารพร้อมรับประทาน จำนวน 1,000 ชุด จากบริษัทซีพีแรม จำกัด เพื่อให้ครัวกลาง พม. นำไปส่งมอบให้กลุ่มเป้าหมายที่เดือดร้อนจากโรคโควิด-19 ณ ชุมชนวัดท่าพระ
วันพุธที่ 10 มิถุนายน 2563
พม. รับมอบอาหารพร้อมรับประทาน จํานวน 1,000 ชุด จากบริษัทซีพีแรม จํากัด เพื่อให้ครัวกลาง พม. นําไปส่งมอบให้กลุ่มเป้าหมายที่เดือดร้อนจากโรคโควิด-19 ณ ชุมชนวัดท่าพระ
พม. รับมอบอาหารพร้อมรับประทาน จํานวน 1,000 ชุด จากบริษัทซีพีแรม จํากัด เพื่อให้ครัวกลาง พม. นําไปส่งมอบให้กลุ่มเป้าหมายที่เดือดร้อนจากโรคโควิด-19 ณ ชุมชนวัดท่าพระ
วันนี้ (10 มิ.ย. 63) เวลา 12.00 น. ที่วัดท่าพระ เขตบางกอกใหญ่ กรุงเทพฯ นางพัชรี อาระยะกุล รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ รับมอบอาหารพร้อมรับประทาน จํานวน 1,000 ชุด จากผู้แทนของบริษัทซีพีแรม จํากัด เพื่อให้ครัวกลาง พม. นําไปส่งมอบให้กับกลุ่มเป้าหมายและประชาชนที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ (พม.) ทั้งนี้ อาหารพร้อมรับประทานบริษัทซีพีแรม จํากัด จะนํามาแจกให้ประชาชนกลุ่มเป้าหมายในพื้นที่ชุมชนวัดท่าพระ วันละ 1,000 ชุด ตั้งแต่วันนี้ ถึง วันที่ 19 มิ.ย. 63 รวมทั้งสิ้น จํานวน 10,000 ชุด
นางพัชรี กล่าวว่า กระทรวง พม. ขอขอบคุณภาคเอกชนที่ร่วมบริจาคอาหารพร้อมรับประทานในวันนี้ โดยกระทรวง พม. จะเร่งนําไปมอบให้ถึงมือประชาชนกลุ่มเป้าหมายที่ประสบปัญหาความเดือดร้อนโดยเร็วที่สุด เพื่อให้ตรงตามวัตถุประสงค์ของผู้บริจาค ทั้งนี้ ขอเชิญชวนทุกคนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายที่เดือดร้อน และอยู่ในภาวะยากลําบากจากการแพร่ระบาดของโรคโควิด-19 ได้ที่ ศูนย์รับบริจาคกระทรวง พม. บริเวณชั้น 2 อาคาร กรมพัฒนาสังคมและสวัสดิการ กระทรวง พม. และโทรศัพท์ 02-659-6476 หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-ปลัด ก.อุตฯ ร่วมคณะนายกรัฐมนตรีลงพื้นที่ตรวจราชการ จ.ลำพูน
วันพุธที่ 3 ตุลาคม 2561
ปลัด ก.อุตฯ ร่วมคณะนายกรัฐมนตรีลงพื้นที่ตรวจราชการ จ.ลําพูน
นายพสุ โลหารชุน  ปลัดกระทรวงอุตสาหกรรม ได้ร่วมคณะพลเอกประยุทธ์ จันทร์โอชา นายกรัฐมนตรี ลงพื้นที่จังหวัดลําพูน เพื่อตรวจราชการและพบปะประชาชนในพื้นที่
วันนี้ (3 ตุลาคม 2561) นายพสุ โลหารชุน ปลัดกระทรวงอุตสาหกรรม พร้อมด้วย นายสุรพล ชามาตย์ หัวหน้าผู้ตรวจราชการกระทรวงอุตสาหกรรม รักษาการในตําแหน่งรองปลัดกระทรวงอุตสาหกรรม นางสมจิณณ์ พิลึก ผู้ว่าการการนิคมอุตสาหกรรมแห่งประเทศไทย ผู้บริหารกระทรวงอุตสาหกรรม และนายพิชิต มิทราวงศ์ ผู้อํานวยการอาวุโสปฏิบัติหน้าที่ในสายงานการตลาดและนโยบายรัฐบาล ธนาคารวิสาหกิจขนาดกลางและขนาดย่อมแห่งประเทศไทย ได้ร่วมคณะพลเอกประยุทธ์ จันทร์โอชา นายกรัฐมนตรี ลงพื้นที่จังหวัดลําพูน เพื่อตรวจราชการและพบปะประชาชนในพื้นที่
โดยในช่วงเช้าได้เยี่ยมชมเส้นทางเมืองรองจังหวัดลําพูนตามโครงการไทยเที่ยวไทย...ไทยยั่งยืน ไปยังสถานที่สําคัญ โดยจุดแรก ได้เข้าสักการะอนุสาวรีย์พระนางจามเทวี ซึ่งเป็นองค์ปฐมกษัตริย์แห่งนครหริภุญไชย พระนางเป็นปราชญ์ที่มีคุณธรรมและความกล้าหาญ ได้นําพุทธศาสนา ศิลปวัฒนธรรมมาเผยแพร่ในดินแดนแถบนี้จนมีความรุ่งเรืองสืบมาถึงปัจจุบัน จากนั้นเดินทางไปสักการะพระรอดลําพูน ณ วัดมหาวันวรวิหาร และเดินทางไปยังโบราณสถานกู่ช้าง กู่ม้าลําพูน ซึ่งเป็นสุสานช้างศึก ม้าศึกคู่บารมีของพระนางจามเทวี และเดินทางไปยังวัดพระธาตุหริภุญชัย วรมหาวิหาร ซึ่งเป็นวัดคู่บ้านคู่เมืองลําพูน พร้อมเยี่ยมชมลานวัฒนธรรม หมู่บ้าน OTOP นวัตวิถี
รัฐบาลไทย-ข่าวทำเนียบรัฐบาล-รองนายกฯ  "จุรินทร์ " นำกระทรวงพาณิชย์ลุยตรวจราคาเนื้อหมูเชียงใหม่ พร้อมสั่ง พาณิชย์ทุกจังหวัด ติดตามช่วยประชาชน
วันจันทร์ที่ 3 สิงหาคม 2563
รองนายกฯ  "จุรินทร์ " นํากระทรวงพาณิชย์ลุยตรวจราคาเนื้อหมูเชียงใหม่ พร้อมสั่ง พาณิชย์ทุกจังหวัด ติดตามช่วยประชาชน
วันที่ 1 สิงหาคม 2563 เวลา 17.00 น. นายจุรินทร์ ลักษณวิศิษฏ์  รองนายกรัฐมนตรี และรัฐมนตรีว่าการกระทรวงพาณิชย์ นายวิชัย โภชนกิจ อธิบดีกรมการค้าภายใน นายประเสริฐ ฝ่ายชาวนา พาณิชย์ จังหวัดเชียงใหม่
ตรวจเยี่ยมโครงการลดราคาเนื้อหมูเพื่อทําตลาด ช่วยประชาชน ที่ร้านชัยพัฒนาฟาร์ม อําเภอเมืองจังหวัดเชียงใหม่
นายจุรินทร์ กล่าวว่า สถานการณ์ราคาเนื้อหมูขายปลีกได้มอบหมายให้พาณิชย์จังหวัดทั่วประเทศตรวจสอบก็พบว่าในช่วงระยะเวลาไม่กี่วันมานี้ราคาหย่อนลงมาแล้วจากที่ตึงมากในช่วง1-2สัปดาห์ ก่อน เพราะว่ามีบางพื้นที่ราคาหมูเนื้อแดงขึ้นไปสูงถึง 170 บาทต่อกิโลกรัมถือว่าสูงเกินเหตุอย่างไรก็ตามจากมาตรการของกระทรวงพาณิชย์ในช่วงสัปดาห์ที่แล้วช่วยให้สถานการณ์ราคาขายปลีก ถูกลงในหลายพื้นที่หลายจังหวัดแม้จะไม่ทั้งหมด และมาตรการที่กําหนดไว้ก็คือร่วมมือกันระหว่างสมาคมผู้เลี้ยงสุกรแห่งชาติกับโรงเชือดหรือโรงชําแหละรวมทั้งร้านโมเดิร์นเทรดและห้างค้าปลีกและเขียงหมูที่จําหน่ายในตลาดนัดตลาดสดทั่วไป ได้กําหนดเป็นเกณฑ์ร่วมกันว่าราคาหมูหน้าฟาร์มจะไม่ให้เกินกิโลกรัมละ 80 บาท ส่วนออกจากโรงชําแหละไม่ควรเกิน 94 บาทถึง 95 บาท เพื่อที่จะให้เขียงหมูขายหมูเนื้อแดงได้ไม่เกินกิโลกรัมละ 150 บาท
ขณะนี้ในหลายจังหวัดหลายพื้นที่สามารถคุมระดับราคานี้ได้ แม้จะมีส่วนเกินไปบ้างในบางพื้นที่ เป็นหน้าที่ของพาณิชย์จังหวัดที่จะต้องเข้าไปดูแลและประสานงานควบคุมจัดการว่าทําอย่างไร ที่จะให้กระบวนการทั้งหมดสามารถปรับลดราคาลงมาอยู่ในราคาไม่เกิน 150 บาท นอกจากนั้น ได้มีมาตรการเพิ่มเติมกระทรวงพาณิชย์ได้ร่วมมือกับห้างโมเดิร์นเทรดและสมาคมผู้เลี้ยงสุกรแห่งชาติรวมทั้งหน่วยงานอื่นๆในการที่จะจัดจุดจําหน่ายหมูราคาถูก เช่น ที่นี่ ของจังหวัดเชียงใหม่ โดยเฉพาะหมูเนื้อแดงให้จําหน่ายในราคากิโลกรัมละ 130 บาท ขณะนี้ได้รับความร่วมมือสําหรับห้างแม็คโครทั่วทั้งประเทศทุกสาขาขายหมูเนื้อแดงกิโลกรัมละ 130 บาท ท็อปส์ 130 บาท ร้านซุปเปอร์ชีฟซึ่งมีอยู่ในภาคใต้หลายจังหวัดก็ 130 บาท
ส่วนจังหวัดเชียงใหม่ ขณะนี้พาณิชย์จังหวัดได้ประสานกับสมาคมผู้เลี้ยงหมูภาคเหนือและภาคส่วนต่างๆสามารถจําหน่ายได้ 32 จุด โดยสังเกตจะมีป้ายพาณิชย์ลดราคาช่วยประชาชน สามารถขายหมูเนื้อแดงได้กิโลกรัมละ 130 บาท ส่วนหมูชนิดอื่นๆก็จะราคาสูงต่ําต่างกัน เป็นไปตามมาตรฐานที่ได้กําหนดไว้ และกรมการค้าภายในโดยท่านอธิบดี วิชัย โภชนะกิจ ก็จะประสานห้างโมเดิร์นเทรดและหน่วยงานอื่นๆ ที่จะเพิ่มจุดจําหน่ายในราคา 130 บาทเพิ่มขึ้นอีกในสัปดาห์นี้และสัปดาห์ถัดไป แล้วจะประชาสัมพันธ์ให้ได้รับทราบต่อไป
รัฐบาลไทย-ข่าวทำเนียบรัฐบาล-อธิบดีกรมเจ้าท่า ออกประกาศจำนวนสถานศึกษาฝึกอบรมและหลักสูตรที่ได้การรับรองจากกรมเจ้าท่า
วันพุธที่ 29 เมษายน 2563
อธิบดีกรมเจ้าท่า ออกประกาศจํานวนสถานศึกษาฝึกอบรมและหลักสูตรที่ได้การรับรองจากกรมเจ้าท่า
นายวิทยา ยาม่วง อธิบดีกรมจ้าท่า เปิดเผยว่า ได้ออกประกาศกรมเจ้าท่าที่ ๘๑/๒๕๖๓ เพื่อแจ้งจํานวนข้อมูลสถานศึกษาฝึกอบรมและหลักสูตร
ที่ได้การรับรองจากกรมเจ้าท่าให้เกิดความเรียบร้อย ชัดเจน และเป็นการคุ้มครองคนประจําเรือที่มีความประสงค์จะเข้ารับการฝึกอบรมในหลักสูตรคนประจําเรือต่าง ๆ จากสถานศึกษาฝึกอบรมที่ได้รับการรับรองอย่างถูกต้องเป็นไปตามมาตรา ๒๗๙ แห่งพระราชบัญญัติการเดินเรือในน่านน้ําไทย พระพุทธศักราช ๒๔๕๖ (ข้อมูล ณ วันที่ ๒๓ เมษายน ๒๕๖๓)
สําหรับสถานศึกษาฝึกอบรมที่ได้รับการรับรองจากกรมเจ้าท่า มีจํานวนทั้งหมด ๑๑ แห่ง และหลักสูตรที่ได้รับการรับรองจากกรมเจ้าท่า มีจํานวนทั้งหมด ๒๔๓ หลักสูตร โดยเป็นไปตามข้อบังคับกรมเจ้าท่าเกี่ยวกับการสอบความรู้ของผู้ทําการในเรือ พ.ศ.๒๕๕๗ (STCW 2010) ประกอบด้วย
๑.ศูนย์ฝึกพาณิชย์นาวี จังหวัดสมุทรปราการ จํานวน ๔๔ หลักสูตร
๒. คณะพาณิชยนาวีนานาชาติ มหาวิทยาลัยเกษตรศาสตร์ วิทยาเขตศรีราชา จังหวัดชลบุรี จํานวน ๑๓ หลักสูตร
๓. โรงเรียนสุภาพบุรุษเดินเรือ กรุงเทพมหานครฯ จํานวน ๕๐ หลักสูตร
๔. วิทยาลัยเทคโนโลยีทางทะเลแห่งเอเชีย จังหวัดชลบุรี จํานวน ๕๗ หลักสูตร
๕. วิทยาลัยประมงสมุทรสาคร จังหวัดสมุทรสาคร (อยู่ระหว่างดําเนินการยื่นขอรับรองหลักสูตรการฝึกอบรม)
๖. วิทยาลัยเทคโนโลยีการจัดการนวัตกรรม จังหวัดฉะเชิงเทรา จํานวน ๒๑ หลักสูตร
๗. คณะวิศวกรรมศาสตร์ มหาวิทยาลัยเทคโนโลยีราชมงคลศรีวิชัย จังหวัดสงขลา จํานวน ๒ หลักสูตร
๘. วิทยาลัยเทคโนโลยีและอุตสาหกรรมการต่อเรือนครศรีธรรมราช จังหวัดนครศรีธรรมราช จํานวน ๑๑ หลักสูตร
๙. คณะโลจิสติกส์ มหาวิทยาลัยบูรพา จังหวัดชลบุรี จํานวน ๓ หลักสูตร
๑๐. โรงเรียนนักเดินเรือ กรุงเทพมหานครฯ (อยู่ระหว่างดําเนินการยื่นขอรับรองหลักสูตรการฝึกอบรม)
๑๑. โรงเรียนสยามการเดินเรือ จังหวัดสมุทรปราการ จํานวน ๔๒ หลักสูตร
ทั้งนี้ อธิบดีกรมเจ้าท่า กล่าวเพิ่มเติมว่า จากการออกประกาศกรมเจ้าท่า เรื่อง จํานวนข้อมูลสถานศึกษาฝึกอบรมและหลักสูตรที่ได้การรับรองจากกรมเจ้าท่าในครั้งนี้ จะสามารถคุ้มครองคนประจําเรือที่เข้ารับการศึกษาได้อย่างมีประสิทธิภาพ และเป็นไปตามหลักสูตรที่ได้การรับรองจากกรมเจ้าท่ากําหนด สามารถตรวจสอบรายชื่อสถานศึกษาฯ และหลักสูตรฯ ได้ที่ www.md.go.th หรือสอบถามรายละเอียดเพิ่มเติม ได้ที่ กลุ่มมาตรฐานหลักสูตร กองมาตรฐานคนประจําเรือ โทร. ๐๒ – ๒๓๓ – ๑๓๑๑ - ๘ ต่อ ๒๓๐
***กองเผยแพร่และประชาสัมพันธ์ สํานักงานปลัดกระทรวงคมนาคม***
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง “การเป็นคนไทยที่ดีตามรอยพระยุคลบาท  และหน้าที่ความรับผิดชอบของประชาชนชาวไทย”
วันอังคารที่ 25 กันยายน 2561
ม.ล.ปนัดดาฯ บรรยายพิเศษ เรื่อง “การเป็นคนไทยที่ดีตามรอยพระยุคลบาท  และหน้าที่ความรับผิดชอบของประชาชนชาวไทย”
ม.ล.ปนัดดาฯ บรรยายพิเศษ เรื่อง “การเป็นคนไทยที่ดีตามรอยพระยุคลบาทและหน้าที่ความรับผิดชอบของประชาชนชาวไทย”
เมื่อวันจันทร์ที่ ๒๔ กันยายน ๒๕๖๑ เวลา ๑๓.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยม ประชุม และพบปะกับผู้บริหาร ข้าราชการ พนักงานราชการ ครูอาจารย์
นักสังคมสงเคราะห์ ฝ่ายปกครอง และบุคลากรในสังกัด
พร้อมทั้งบรรยายพิเศษ เรื่อง “การเป็นคนไทยที่ดีตามรอยพระยุคลบาท
และหน้าที่ความรับผิดชอบของประชาชนชาวไทย”
แก่เยาวชนศูนย์ฝึกและอบรมเด็กและเยาวชนบ้านอุเบกขา และสถานแรกรับเด็กและเยาวชนจังหวัดนนทบุรี
ณ ศูนย์ฝึกและอบรมเด็กและเยาวชนบ้านอุเบกขา อ.พุทธมณฑล จ.นครปฐม
ม.ล.ปนัดดาฯ กล่าวตอนหนึ่งว่า "สุภาษิตของหลวงวิจิตรวาทการที่ว่า “จงทําดีแต่อย่าเด่นจะเป็นภัย
ไม่มีใครเขาอยากเห็นเราเด่นเกิน” เป็นสํานวนหมายถึง หากกระทําการใดๆ ให้เด่นหรือดัง
จะกลายเป็นที่สนใจของสังคมคนหมู่มาก ต้องยอมรับว่า อาจจะเป็นการนําโชคร้ายมาสู่ตนเพราะมนุษย์
บางกลุ่มบางคนมักอิจฉาริษยาหรือไม่ชอบเห็นใครคนอื่นเด่นดังเกินตน ซึ่งที่จริงแล้วไม่ถูกต้องในทางจริยธรรม
แต่มันก็เกิดขึ้นให้เราเห็นในโลกแห่งความเป็นจริง ลูกหลานยิ่งต้องให้กําลังใจแก่เขา อาจถือเขาเป็นต้นแบบ
แก่เราด้วยซ้ําไป แต่ข้อสังเกตก็คงต้องมีควบคู่ไปพร้อมด้วย ไม่ใช่ตามคนไม่ทัน เช่น คนเด่นหรือคนดังที่ว่านั้นหลงลืมตัวหรือไม่
ยังสามารถดํารงรักษาคุณความดีของตนให้มีความสม่ําเสมออยู่หรือไม่ เปลี่ยนแปลงไป
หรือเปล่าจากความเป็นคนดีคนเดิม ครูอาจารย์ท่านเคยสอนมาแต่ครั้งเป็นนักเรียนเด็กๆ ความเสมอต้นเสมอปลายในการกระทํา
ความไม่หลงลืมตัว การไม่วัดรอยเท้าผู้ใหญ่ การไม่คุยโวโอ้อวด เป็นสิ่งที่คนดี
หรือคนส่วนใหญ่พึงกระทํา อย่าลืมว่าคนเขาทําอะไรต่ออะไรสําเร็จกันมามากมายแล้วตั้งแต่เรายังไม่เกิด
ลูกหลานเยาวชนต้องช่วยกันจดจํา ยึดมั่น ถือมั่น เป็นสุภาษิตสอนใจแก่ชีวิตตน ไม่ให้เดินหลงทาง"